AAV โบรกแนะซื้อเป้า 3.16 บ. นักท่องเที่ยวไทย-จีน CLMV ฟื้นหนุน พ่วงบาทแข็ง ลดดอกเบี้ยจ่าย
AAV โบรกแนะซื้อเป้า 3.16 บ. รับนักท่องเที่ยวไทย-จีน CLMV ฟื้นหนุน พ่วงบาทแข็ง ลดดอกเบี้ยจ่าย จับตาผลงานปีนี้ “เทิร์นอะราวด์”
AAV โบรกแนะซื้อเป้า 3.16 บ. รับนักท่องเที่ยวไทย-จีน CLMV ฟื้นหนุน พ่วงบาทแข็ง ลดดอกเบี้ยจ่าย จับตาผลงานปีนี้ “เทิร์นอะราวด์”
13 ม.ค. 2566

บล.ดาโอ ระบุในบทวิเคราะห์วันนี้ (13 ม.ค.66) ว่า บริษัท เอเชีย เอวิเอชั่น จำกัด (มหาชน) หรือ AAV แนวโน้มรายได้จากการขายและบริการปี 2566 ฟื้นเด่นโดยประเมินโต 123% เทียบช่วงเดียวกันของปีก่อนที่ 3.6 หมื่นล้านบาท นักท่องเที่ยวไทย จีน CLMV หนุน ด้านททท. ปรับประมาณการนักท่องเที่ยวปี 2566 ขึ้นที่ 25 ล้านคน เทียบกับปี 2565 ที่ 11.8 ล้านคน
ขณะที่ค่าเงินบาทแข็งเป็นบวกต่อ AAV ล่าสุดอยู่ที่ 33.11 บาท/ดอลลาร์ ลดลง 13% นับจากสิ้นเดือน ต.ค. 2565 ดอกเบี้ยจ่ายของ AAV ซึ่งเป็นสกุลดอลลาร์เกือบทั้งหมดจะลดลงอย่างมีนัยสำคัญในปี 2566 โดยประเมินกำไรสุทธิปี 2565 ขาดทุนที่ 8.9 พันล้านบาท ส่วนปี 2566 พลิกเป็นกำไรที่ 1.49 พันล้านบาท